CELEX: 62020TN0119
Language: da
Date: 2020-02-24 00:00:00
Title: Sag T-119/20: Sag anlagt den 24. februar 2020 — IN mod EASME

8.6.2020   
            
            
               DA
            
            
               Den Europæiske Unions Tidende
            
            
               C 191/19
            
         
      Sag anlagt den 24. februar 2020 — IN mod EASME
      (Sag T-119/20)
      (2020/C 191/26)
      Processprog: fransk
      
         Parter
      
      
         Sagsøger: IN (ved advokat L. Levi)
      
         Sagsøgt: Forvaltningsorganet for Små og Mellemstore Virksomheder (EASME)
      
         Sagsøgerens påstande
      
      
                  —
               
               
                  Sagen antages til realitetsbehandling og sagsøgeren gives medhold.
               
            
                  —
               
               
                  Annullation af afgørelsen af 15. april 2019, truffet af den administrerende direktør for EASME i sin egenskab af myndighed med kompetence til at indgå ansættelseskontrakter (herefter »ansættelsesmyndigheden«), om ikke at forlænge sagsøgerens ansættelseskontrakt efter kontraktens udløb (den 30.4.2019).
               
            
                  —
               
               
                  Annullation af sagsøgerens bedømmelsesrapport for bedømmelsesåret 2018, der blev afsluttet den 3. juni 2019.
               
            
                  —
               
               
                  Om fornødent annullation af ansættelsesmyndighedens afgørelse af 15. november 2019 om afslag på sagsøgerens klage.
               
            
                  —
               
               
                  EASME tilpligtes at betale erstatning for det lidte tab.
               
            
                  —
               
               
                  EASME tilpligtes at betale samtlige sagsomkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Første anbringende om tilsidesættelse af retten til at blive hørt og om tilsidesættelse af afgørelsen »EASME Policy for Management of employment contracts« af 4. februar 2019.
               
            
                  2.
               
               
                  Andet anbringende om tilsidesættelse af omsorgspligten.
               
            
                  3.
               
               
                  Tredje anbringende om anlæggelse af et åbenbart urigtigt skøn.
               
            
                  4.
               
               
                  Fjerde anbringende om tilsidesættelse af retssikkerhedsprincippet og af legalitetsprincippet, om tilsidesættelse af en rimelig sagsbehandlingstid og af princippet om god forvaltning tillige med omsorgspligten.
               
            
                  5.
               
               
                  Femte anbringende om anlæggelse af et åbenbart urigtigt skøn med hensyn til påstanden om annullation af bedømmelsesrapporten.
               
            Sagsøgeren har i øvrigt gjort gældende, at de ulovligheder, der er anført i forbindelse med annullationsanbringenderne, udgør et tilsvarende antal fejl begået af sagsøgte. Sagsøgeren har følgelig nedlagt påstand om erstatning af det ikke-økonomiske tab, der er foranlediget af de anfægtede afgørelser.